OpenLLM-France/wikimedia huggingface dataset:
# Julius Schnorr von Carolsfeld

Julius Veit Hans Schnorr von Carolsfeld (Leipzig, 1794ko martxoaren 26a - Munich, 1872ko maiatzaren 24a) alemaniar margolaria izan zen.
Vienako Akademian ikasi zuen 1811tik aurrera eta 1815ean Erromara joan zen Johann Friedrich Overbeckekin eta Nazaretar mugimenduaren beste sortzaile batzuekin. Haiek bezala, hasieran Fra Angelicoren lanean inspiratu zen, eta gero Puzkunde Garaiko margolaritzan. Freskoen margolaritza eta arte monumentala berreskuratu zuten eta Schnorrek Villa Massima apaintzeko enkargua jaso zuen.
1825ean Munichen kokatu zen Luis I.a Bavariakoaren zerbitzura, eta Italian ikasi zuen horma-margolaritzaren artea eraman zuen hara.
1846an Dresdenera joan zen akademiako irakasle izendatu zutenean, eta hurrengo urtean Gemäldegalerieko zuzendari izendatu zuten. Hirugarren etapa Bibliako gaiak lantzen zituzten margolanetan zentratu zen.
Katedraletako beirateetarako kristalak ere diseinatu zituen.

## Iruditegia

* Kanako ezkontzak (1819)
* Deikundea (1820)
* Klara Bianka von Quandten erretratua (1820)
* Madonna eta semea (1820)
* San Joan Bataiatzailearen familia Kristoren familiari bisita egiten (1817)
* Ruth Boaz eremuan (1828)
* Egiptora ihes egitera (1828)

## Kanpo estekak

* Datuak: Q703458
* Multimedia: Julius Schnorr von Carolsfeld / Q703458
# Julius Streicher

Julius Streicher (Fleinhausen, Bavariako Erresuma, Alemaniar Inperioa, 1885eko otsailaren 12a - Nurenberg, 1946ko urriaren 16a) alemaniar politikari nazia izan zen. Lehen Mundu Gerran borrokatu eta Burdinazko gurutzea jaso zuen. Gerratik itzuli ondoren, nazien alderdian sartu zen. 1923an Der Stürmer egunkari antisemita sortu zuen. Egunkaria nazien propaganda sistemaren funtsezko zatia izan zen. 1929 eta 1940 artean Frankonia probintziako gobernadore jaudun zen. Nurenbergeko epaiketan heriotza zigorra ezarri zioten gizateriaren aurkako krimenengatik. Salaketa nagusia genozidioa zirikada izan zen. 1946ko urriaren 16an hil zen urkatuta, beste hierarka nazi batzuekin batera.

## Kanpo estekak

* Datuak: Q76984
* Multimedia: Julius Streicher / Q76984
# Kaiku (txirrindularitza taldea)

Kaiku, 1983an sortutako eta 2006an desagertutako txirrindularitza taldea izan zen.
Talde amateurra izan zen 1999.urtera arte. Geroago, 2005. urtean, talde profesionala bilakatu zen eta bi urtez bizirik egon zen proiektua. Talde profesionalaren zuzendaria Óscar Guerrero izan zen.
Parte honetan hartu zituzten txirrindularien artean Abraham Olano, Juan Carlos Domínguez, Juan Antonio Flecha , Rubén Oarbeazkoa edota Dioni Galparsoro izan ziren.
2006ko azaroaren 14an taldearen desegitea jakinarazi zuten.

## Kanpo estekak

* Datuak: Q577692
* Multimedia: Kaiku cycling team / Q577692
# Kaikohe

Kaikohe Zeelanda Berriko iparraldeko muturreko Far North barrutiko udalerria da, Aucklandik 260 km km-ra. Lurreko hiririk handiena eta Northland eskualdeko itsas mailaren gaineko komunitaterik altuena da. 4.000 lagunetik gorako biztanleria du, eta merkataritza- eta zerbitzu-zentro bat da nekazaritza-eskualde zabal baterako, eta, batzuetan, "iparraldeko zentroa" deitzen da.

## Geografia

Hiria leku nahiko lauan dago, batez ere lautada uhindunez inguratuta, eta antzinako leku askotatik hurbil dago, besteak beste, Nga Huha, Pouerua, Te Rua-hoanga, Ngaungau, Kaiaia, Te Tou o Roro, Taka-poruruku, Tapa- huarau, Nga Puke-pango, Maunga-turoto eta Maunga-kawakawa . Hiritik mendebaldera, Kaikoheko muinoa itsasoaren mailatik 300 metro gorago dago, Hokianga portuko duna ikusgarriei begira mendebaldean, nekazaritzako lurrak ekialdean eta hegoaldean, Hikurangi mendiaren (625 m) norabidean.

## Demografia

Kaikohek 4.437 biztanle zituen 2018ko Zeelanda Berriko erroldan; horrek esan nahi du 582 pertsona gehiago zirela (%15,1) 2013arekin alderatuta, eta 396 lagun gehiago (%9,8) 2006ko erroldarekin alderatuta. 1.287 etxe zeuden. 2.187 gizon eta 2.247 emakume, hau da, 0,97 gizon emakume bakoitzeko. Biztanleria osotik, 1.353 pertsona ziren (%30,5) gehienez 15 urtekoak , 927 (%20,9) 15 eta 29 urte bitartekoak, 1.623 (%36,6) 30 eta 64 urte bitartekoak eta 531 (%12,0) 65 urte edo gehiagokoak.

## Historia eta kultura

Hasiera batean, Maori herri bat, Opango, Ngpuhi tribu iwi handiaren kulturaren bihotza zela diote. XIX. mendearen hasieran, maoriar tribu aurkari batek eraso egin zion herrixkari, eta iheslariak Tokareireiako (Kaikoheko muinoa) kohekohe (zuhaitz indigena) basoetan iraun zuten. Gertaeraren ondoren, herrixkak Kaikohekohe izena hartu zuen (kai hitz horrek janaria esan nahi zuen), baina gero laburtu egin zen Kaikohen.

## Kaikoheri lotutako pertsona ospetsuak

David Lange Zeelanda Berriko lehen ministro ohia Kaikohen bizi izan zen denboraldi batez.
Zeelanda Berria Lehenago alderdiko diputatu ohia eta Winston Petersen anaia den Jim Peters, egun hiri honetan bizi da.
Christian Huriwai Wellingtongo 2010eko Munduko Txapelketan kaleko monoziklo lehiaketako irabazlea izan zen.
Olsen Filipaina, hamahiruko errugbi-jokalaria, hirian jaio zen. Kirol horretako mailarik gorenean arrakasta lortu duen Polinesiako lehen jokalarietako bat izan da.
Hone Tuwhare (1922-2008) poeta maori ospetsua Kaikoheri-n jaio zen.

## Erreferentziak

* ↑ EDITORIAL - Hard-hit Kaikohe needs to reinvent itself. The Northern Advocate 11 November 2007.
* ↑ KAIKOHE. Te Ara: The Encyclopedia of New Zealand.
* ↑ Rodriguez, Fito. (2024-02-18). Hone Tuwhare-ren ez ohiko eguzkia. (Noiz kontsultatua: 2024-02-18).

## Kanpo estekak

* Datuak: Q999327
* Multimedia: Kaikohe / Q999327
# Kaiku (argipena)

Kaiku izenak hainbat adiera ditu:
* Kaiku Arraunaren Kirol Elkartea: Sestaoko arraun taldea.
* Kaiku (taldea): 1983tik 2006ra bitartean txirrindularitzan jardun zuen taldea.
* Kaiku Elikagai Korporazioa: Euskal Herriko esneki enpresa, 2004an sortua.
* Kaiku (jaka): usadiozko euskal jaka edo jantzia.
* Kaiku (ontzia): jeizten den esnea biltzeko zurezko ontzia.
* Kaiku: ergel, inozo, babo, astarkirten, astazakil.
# Kaiku (futbolaria)

Carlos Martín Arceo, futbolean Kaiku bezala ezagunagoa, (Galdakao, Bizkaia, 1972ko uztailaren 26a) bizkaitar futbolari ohia da, aurrelari gisa aritzen zena.

## Kirol Ibilbidea

2015eko maiatzaren 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Derio | 1.R | 1992/93 | - | - | - | - | - | - | - | - | - | - | - | - |
| Derio | Denera | Denera | - | - | - | - | - | - | - | - | - | - | - | - |
| Cultural Durango | 3. | 1993/94 | - | - | - | - | - | - | - | - | - | - | - | - |
| Cultural Durango | Denera | Denera | - | - | - | - | - | - | - | - | - | - | - | - |
| Bilbao Athletic | 2. | 1994/95 | 23 | 2 | - | - | - | - | - | - | - | - | 23 | 2 |
| Bilbao Athletic | Denera | Denera | 23 | 2 | - | - | - | - | - | - | - | - | 23 | 2 |
| Amurrio | 2.B | 1995/96 | 35 | 16 | - | - | - | - | - | - | - | - | 35 | 16 |
| Amurrio | Denera | Denera | 35 | 16 | - | - | - | - | - | - | - | - | 35 | 16 |
| Ourense | 2.B | 1995/96 | 7 | 6 | - | - | - | - | - | - | - | - | 7 | 6 |
| Ourense | Denera | Denera | 7 | 6 | - | - | - | - | - | - | - | - | 7 | 6 |
| Levante | 2. | 1996/97 | 37 | 9 | 3 | 1 | - | - | - | - | - | - | 40 | 10 |
| Levante | Denera | Denera | 37 | 9 | 3 | 1 | - | - | - | - | - | - | 40 | 10 |
| Sporting | 1. | 1997/98 | 21 | 1 | 1 | 0 | - | - | - | - | - | - | 22 | 1 |
| Sporting | 2. | 1998/99 | 9 | 1 | 5 | 0 | - | - | - | - | - | - | 14 | 1 |
| Sporting | Denera | Denera | 30 | 2 | 6 | 0 | - | - | - | - | - | - | 36 | 2 |
| Getafe | 2. | 1999/00 | 39 | 10 | 2 | 0 | - | - | - | - | - | - | 41 | 10 |
| Getafe | Denera | Denera | 39 | 10 | 2 | 0 | - | - | - | - | - | - | 41 | 10 |
| Levante | 2. | 2000/01 | 40 | 4 | 1 | 0 | - | - | - | - | - | - | 41 | 4 |
| Levante | 2. | 2001/02 | 35 | 7 | 1 | 0 | - | - | - | - | - | - | 36 | 7 |
| Levante | Denera | Denera | 75 | 11 | 2 | 0 | - | - | - | - | - | - | 77 | 11 |
| Recreativo | 1. | 2002/03 | 8 | 0 | 2 | 0 | - | - | - | - | - | - | 10 | 0 |
| Recreativo | 2. | 2003/04 | 3 | 0 | 0 | 0 | - | - | - | - | - | - | 3 | 0 |
| Recreativo | Denera | Denera | 11 | 0 | 2 | 0 | - | - | - | - | - | - | 13 | 0 |
| Ciudad de Murcia | 2. | 2003/04 | 20 | 1 | - | - | - | - | - | - | - | - | 20 | 1 |
| Ciudad de Murcia | Denera | Denera | 20 | 1 | - | - | - | - | - | - | - | - | 20 | 1 |
| Ponferradina | 2.B | 2004/05 | 20 | 1 | 0 | 0 | - | - | - | - | - | - | 20 | 1 |
| Ponferradina | Denera | Denera | 20 | 1 | 0 | 0 | - | - | - | - | - | - | 20 | 1 |
| Ibilbide osoan | Ibilbide osoan | Ibilbide osoan | 297 | 58 | 15 | 1 | - | - | - | - | - | - | 312 | 59 |

## Kanpo estekak

* Fitxa - www.athletic-club.eus
* Datuak: Q14944249
# Kaikuren Bandera

Kaikuren Bandera 1999tik aurrera Bilboko itsasadarrean antolatu izan den estropada da Kaiku Arraunaren Kirol Elkartea antolatzen duena.

## Historia

1985ean Sestaoko Bandera hasi zen antolatzen. 1999 eta 2004 artean bi arraun talde izan ziren uretan, Kaiku eta Iberia, eta bakoitzak beren ligetarako estropada puntuagarriak jarri behar izan zituztenez Kaikuren Bandera eta Iberiaren bandera antolatu ziren Sestaoko Banderaz gain.
2016an eta 2017an estropada bi antolatu zituen.

### Palmaresa

| Urtea | Estropada | Irabazlea | Bigarrena | Hirugarrena |
| 1999 | Nerbioiko Sari Herrikoia | Isuntza | Santurtzi | Kaiku |
| 2000 | Kaikuren Bandera | Castro Urdiales | Ciudad de Santander | Isuntza |
| 2001 | Kaikuren Bandera | Bateratze (Elantxobe-Arkote) | Portugalete | Ur-Kirolak |
| 2002 | Kaikuren Bandera | Ondarroa | Ciudad de Santander | Lutxana |
| 2003 | Kaikuren Bandera | Bateratze (Elantxobe-Arkote) | Trintxerpe | Santurtzi |
| 2004 | Kaikuren Bandera | Arkote | -- | -- |
| 2005- 2015 | ez ziren jokatu |
| 2016 | Sestaoko Udalaren Bandera | Arkote | Oiartzun | Hibaika |
| 2017 | Arraun Eskola Bandera | Lapurdi | Hibaika | San Juan B |

### Kaikuren urteurrenak

| Urtea | Urteurrena | Irabazlea | Bigarrena | Hirugarrena |
| 1973¹ | 50 | Orio | Lasarte | CR Santander |
| 1998 | 75 | San Pedro | Donibaneko Arraunlariak | Castro Urdiales |
| 2023² | 100 | Bermeo Urdaibai | Zierbena | Hondarribia |
* ¹ 1973an Kaikuren Urrezko Ezteietako estropada antolatu zen.
* ² 2023koa Sestaoko Banderaren XXII. ekitaldia izan zen.

## Kanpo estekak

* Datuak: Q121409128
# Kaiku (jaka)

    Artikulu hau usadiozko euskal jakari buruzkoa da; beste esanahietarako, ikus «Kaiku».
Kaikua (Bizkaian Mendigoizale ere deitua) Euskal Herriko usadiozko jaka bat da.

## Jatorria

Kaikuaren jatorria mendia eta artzaintzari estuki lotua dago. XX. mendearen hasieran mendigoizale edo mendizaleak erabiltzen hasi ziren, eta Espainiako Gerra Zibilean Eusko Gudarosteko batailoien gudarien ohiko jantzia ere izan zen.

## Motak

Oihal-diseinuaren aldetik bi motakoak izan ohi dira, batetik, oihalezkoak, kolore bat laukibeltzez gurutzatua, edo kolore laua oro har baina lerro batzuk (poltsikoetakoak adibidez) nabarmen beltzez markatuak. Bereziki hauek Mendigoizale eta gudari izenez ezagutzen direla dio Leire Narbaizak, eta aldiz, Narbaizaren ustez, espefizikoki kaiku deituak artilez eginiko jaka lodiak lirateke.
Artilezko kaiku ezberdinetakoak izan ohi dira, halere ohikoena urdin ilunak izatea da, eta ponpoiekin egoten dira apainduak. Euskal gaiei buruzko marrazkiak izan ohi dituzte, Lauburua, Zazpiak Bat edota euskal herrialdeetako armarriak. Artilezkoak izanda jertsetzat ere har daitezke.

## Usadioa

Kaikuaren erabilera handiena Bizkaian kokatzen da. Halere, Euskal Herriko leku askoetan Gabonetan, Olentzeroaren etorrerarekin batera, ohikoa da haurrek kaikua janztea. Bestalde, jai egun nabarmenetan janzten duen jende heldua ere badago, adibidez Aberri Egunean.
Dantza eta abesbatza taldeek ere janzten dute, bereziki txistulari taldeek.

## Erreferentziak

* ↑ Agirre Sorondo, Antxon. (2003). «Kaikuak eta Euskal Jantziak» www.euskonews.eus (Euskonews & Media) (Noiz kontsultatua: 2023-05-03).
* ↑ Narbaiza, Leire. (2010). «Kaikuak, gudariak eta mendigoizaleak; hiru izen eta jaka bi» eibar.org (Noiz kontsultatua: 2023-05-03).
* ↑ «Bilaketaren emaitzak kaikua» Gure Gipuzkoa (Noiz kontsultatua: 2023-05-03).
* ↑ Kaiku. Proyecto Trame. (Gaztelaniaz)

## Kanpo estekak

* Datuak: Q12261193
* Multimedia: Kaiku jackets / Q12261193
# Kaikuren Urrezko Ezteietako estropada

Kaikuren Urrezko Ezteietako estropada 1973ko urriaren 7an egin zuten estropada izan zen, Kaiku Arraunaren Kirol Elkartearen 50. urteurrena ospatzeko egina.
Egunean zehar hainbat ekitaldi izan zituzten. Goizean, hamabi traineruak Sestaoko Karmengo Gure Amaren baselizan meza batera joan ziren. Estropada Bizkaiko Zubipean egin ondoren, herri bazkaria izan zuten Las Llanas pilotalekuan.

## Emitza

| # | Taldea | Denbora |
| 1.a | Orio | 20:37 2/5 |
| 2.a | Lasarte | 20:57 1/5 |
| 3.a | Santander | 20:57 2/5 |
| 4.a | Pedreña | 21:14 2/5 |
| 5.a | Hondarribia | 21:16 2/5 |
| 6.a | Orio B | 21:28 2/5 |
| 7.a | Arraun Lagunak | 21:31 4/5 |
| 8.a | Astillero | 21:34 2/5 |
| 9.a | Hernani | 21:36 4/5 |
| 10.a | Kaiku | 21:40 2/5 |
| 11.a | Portugalete | 22:11 2/5 |

## Kanpo estekak

* Datuak: Q5637675
# Joan Fontcuberta

Joan Fontcuberta (Bartzelona, Katalunia, 1955eko otsailaren 24a) katalan argazkilaria da.

## Biografia

Informazio-zientzietako lizentzia atera ondoren, irakasle izan zen Informazio Zientzien Fakultatean lehenik eta Arte Ederretako Fakultatean gero (1979tik 1986ra). 1988an, Photovision aldizkaria sortu zuen. Espainiako XX. mendeko argazkilaritzaren espezialista gisa, zenbait erakusketa antolatu ditu, hala nola Idas y Caos, aspectos de las vanguardias fotográficas en España 1920-1945.
Artista gisa egin duen lana errealismo fotografikoa naturaltasunaren eta artifizialtasunaren eta egiaren eta faltsuaren arteko nahasketaren bidez iraultzean datza. Horren adibide dira bere frottogramak irudi fotografikoaren eta frottage surrealistaren arteko sintesia, informazio bisualari negatiboaren marratuaren ukimen-informazioa gehitzen diotenak. Argitaratu dituen lanen artean, aipagarriak dira Herbarium (1984) eta Fauna (1988, Pere Formiguerarekin batera egindakoa). Erakusketa askotan parte hartu du, eta munduko museo handienetan daude bere obrak ikusgai. Hainbat sari jaso ditu, besteak beste, Alemaniako Fotografische Akademiek Octavious Hill domina 1988an eta Kataluniako Kultura Sari Nazionala 2010ean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Joan Fontcubertaren web-orria
* Datuak: Q3088175
* Multimedia: Joan Fontcuberta / Q3088175
# Joan Frantzes Iribarren

Joan Frantzes Iribarren (Zangoza, 1699ko martxoaren 24an bataiatua - Málaga, 1767ko irailaren 2a) nafar musikagilea izan zen.

## Biografia

Umea zela Madrilera joan zen non haur kantari bilakatu zen. 1717an Salamancako katedraleko organojole izendatu zuten, gero Málagako katedralean lan egiteko.
Berak egindako 1000 abesti baino gehiago geratu zaizkigu.

## Diskografia

* 1990 - Cantatas Barrocas Españolas del siglo XVIII. MEC 1017 CD. Madrid.
* 1994 - Barroco español. Vol.1. "Mas no puede ser". Deutsche harmonia mundi 05472 77325 2.
* 2005 - Villancicos y Cantadas. Sacred Songs And Dances from Latin America and Spain. Koch International Classics 7654.
* 2007 - Iribarren: Salmos, villancicos y cantadas. RTVE música.
* 2008 - Serpiente Venenosa. Almaviva DS 0150
* 2009 - Arde el furor intrépido. OBS-Prometeo OBS 01

## Erreferentziak

* ↑ XVIII Century Spanish Music - Villancicos of Juan Frances de Iribarren Marta Sanchez, Yvette E. Miller 1988 352. orr.

## Kanpo estekak

* Datuak: Q3187651
# Joan Gamper Kirol Hiria

Joan Gamper Kirol Hiria (katalanez Ciutat Esportiva Joan Gamper) Futbol Club Barcelona taldearen jabetzako kirol hiri bat da eta Sant Joan Despí udalerrian dago. 2006ko ekainaren 1ean inauguratu zen, eta Camp Nou estadiotik kilometro eskasera dago. 14 hektareako azalera du, bertan gauza askoren artean, bulegoez gain, bederatzi futbol zelai (5 belar naturalezkoak eta 4 belar artifizialekoak), entrenamendu gune bereziak eta kiroldegia daude.
Kirol Hiria erdiguneko zelaiaren inguruan antolatua dago, bertan lehenengo taldea entrenatzen da eta normalki ezin sartu daiteke, bulego eta aldagelek estaltzen baidute.
2011tik Kirol Hiria futbolerako talentudun gaztetxoen bizilekua da, honetan aurreko La Masiako lanari jarraipena ematen zaiolarik.

## Kanpo estekak

* Informazioa FC Barcelona taldearen webgunean (Katalanez)
* Barçaren egoitza berria Ciutat Esportivan egonen da (Katalanez)
* Datuak: Q1094423
* Multimedia: Ciutat Esportiva Joan Gamper / Q1094423
# Joan Gantekoa

Joan Gantekoa (Gante, Flandriako konderria, gaur egun Belgika, 1340ko martxoaren 6a - Leicesterko gaztelua, Leicestershire, Ingalaterra, 1399ko otsailaren 3a) Lancasterko eta Akitaniako dukea izan zen.

## Bizitza

Eduardo III.a Ingalaterrakoaren semea eta Eduardo, Printze Beltzaren anaia zen. Ehun Urteko Gerran parte hartu zuen, eta John Wyclif erlijio erreformaren alde agertu zen. 1371ean Petri I.a Gaztelakoaren alaba Konstantzarekin ezkondu zen. 1377an Ingalaterrako erregeorde bilakatu zen, Rikardo II.a iloba adin txikikoa zelako. 1384an eskoziarren aurka borrokatu ziren ingeles osteen buru izan zen. Joanes I.a Gaztelakoaren erregealdian, Gaztelako tronurako zituen eskubideak baliarazi nahi izan zituen. Horretarako, Portugalgo Erresumarekin elkar hartu, eta Galizia konkistatzea lortu zuen. Baionako hitzarmenak amaiera eman zion gatazkari, eta Joanesek uko egin behar izan zion bere asmoari. 1390ean Akitaniako duke izendatu zuten.

## Zuhaitz genealogikoa

Zuhaitz genealogikoa :
Blanca de Aviz
Afonso de Portugal
Eduardo I.a Portugalgoa
Peru Portugalgoa
Filipa Lancasterkoa
Henrike Nabigatzailea
Elisabet Portugalgoa
Joan Portugalgoa
Fernando Avis eta Lankaster dohatsua
Lady Constance de Holand
Alice de Holand
John Holland, 2nd Duke of Exeter
Elizabeth of Lancaster, Duchess of Exeter
Constance Cornwall
Sir John Cornwall
Richard de Holand
Edward de Holand
Edward Plantagenet
Henrike V.a Ingalaterrakoa
Tomas Lankasterkoa
Henrike IV.a Ingalaterrakoa
Jan Lancaster
Humphrey Lankasterkoa
Blanka Ingalaterrakoa
Filipa Ingalaterrakoa
Henry Beaufort, 2nd Earl of Somerset
Eduardo II.a Ingalaterrakoa
Joan Beaufort
Eduardo III.a Ingalaterrakoa
Elisabet Frantziakoa
John Beaufort, 1st Duke of Somerset
Joanes Gantekoa
John Beaufort, 1st Earl of Somerset
William I, Count of Hainaut
Thomas Beaufort, Count of Perche
Filipa Hainautekoa
Joan of Valois, Countess of Hainaut
Edmund Beaufort, 2nd Duke of Somerset
Margaret Beaufort, Countess of Devon
Maria Gaztelakoa
Katalina Lancasterkoa
Katalina Gaztelakoa eta Lankasterkoa
John Plantagenet
Joanes II.a Gaztelakoa
Henry Beaufort
Joan Beaufort
Thomas Beaufort, Duke of Exeter
Henry de Beaufort
Elizabeth Ferrers
Mary Ferrers
Katherine Neville, Duchess of Norfolk
Eleanor Neville
Richard Neville, 5th Earl of Salisbury
Robert Neville
George Neville, 1st Baron Latimer
William Neville, Earl of Kent
Joan Beaufort, Countess of Westmorland
Cecily Neville, Duchess of York
John of Lancaster
Edward Neville, 3rd Baron Bergavenny
John Plantagenet
Anne Neville, Duchess of Buckingham
Blanche Plantagenet
John Neville
Isabella Plantagenet
Cuthbert de Neville
Edward Planatagenet
Joan Neville
Henry de Neville
Thomas de Neville :

## Erreferentziak

* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .
* ↑ Juan de Gante Artehistoria.jcyl.es
* Datuak: Q193752
* Multimedia: John of Gaunt, 1st Duke of Lancaster / Q193752
# Joan Gamper

Hans-Max Gamper Haessig, Katalunian Joan Gamper izenaz askoz ere ezagunagoa (1877ko azaroaren 22a, Winterthur – 1930eko uztailaren 30a, Bartzelona) kirolari suitzar judu bat izan zen. Mundu mailan, batez ere 1899. urtean Futbol Club Barcelona kataluniar futbol talde ospetsua sortzeagatik ezaguna da, halere, aurretik 1896. urtean FC Zürich suitzar futbol taldea ere sortua zuen.
Hainbat kiroletan jardun izan zen: horien artean igeriketa, errugbia, txirrindularitza, atletismoa eta futbola. Zürich eta Frantzian kirolari bizi eta kastakoa izateagatik ezaguna izan zen.
Gaur egun, urtero bere omenez Joan Gamper txapelketa jokatu ohi da.

## Iruditegia

* Joan Gamper 1902an.

## Kanpo estekak

* Joan Gamperren kirolari FC Barcelona taldeko fitxa ikusgai (eleanitza)
* Datuak: Q115500
* Multimedia: Joan Gamper / Q115500
# Joan Francesc Baixas

Joan Francesc Baixas i Arias (Bartzelona, 1946ko azaroaren 6a) margolari, antzerki zuzendari eta txotxongilolaria da. 1964ean El barco blanco konpainia sortu zuen eta 1967ko urrian – profesionalki 1968ko abuztuan- Teatre de la Claca, Teresa Calafell-ekin batera, 1988ra arte zuzendu zuelarik. Konpainiak hamabost ikuskizun egin eta antzeztuko ditu, horietako batzuk beste artista edo margolari batzuekin, adibidez, «Morí el Merma» Joan Mirorekin, «Peixos abissals» Antonio Saurarekin, «Laberint» Roberto S.Mattarekin eta beste batzuk Viladecans i Mariscalekin. Konpainiak Ponpidou Zentrora eta Sydneyko Opera Teatrora bidaiatuko du, antzerki bisualeko proposamen batekin, arte plastiko eta eszenikoen arteko elkarketa moduan. El teatre de la Claca 1988an itxi zen eta ikerketa piktoriko eta antzerkira arituko da aurrerantzean. Els Joglars, Circus Oz eta Albert Pla bezalako konpainien ikuskizunen zuzendaritza artistikoan laguntzen aritu da. Bartzelonako Antzerki Institutuko irakaslea izan zen (1989), Bartzelonako Txotxongiloen Nazioarteko Jaialdiko zuzendaria eta Txotxongiloen Artearen Ikerkuntzarako Nazioarteko Zentroko kide izan zen. .
# Joan Francés Tisnèr

Joan Francés Tisnèr (Saliese, 1954) okzitaniar abeslaria da. Verd e Blu taldeko kidea da.

## Diskografia

* 1995 : Joan Francés Tisnèr Camelicà
* 2004 : Joan Francés Tisnèr 12 recèptas de J. A. Lespatlut
* 2011 : Joan Francés Tisnèr Sorrom Borrom sur des extraits de la poésie épique de Sèrgi Javaloyès
* 2012 : Joan Francés Tisnèr Transpòrts Tisnèr SA
* 1991 : Verd e Blu Musica de Gasconha
* 1993 : Verd e Blu Musicas a dançar
* 1996 : Verd e Blu Ompra o só ?
* 2001 : Verd e Blu Musicas a dançar dus
* 2005 : Verd e Blu Baladas e danças
* 2010 : Verd e Blu Jòcs de dança
* 1998 : Manufactures Verbales Catalogue des Manufactures Verbales
* 2002 : Manufactures Verbales Voix du quotidien et de l’unique
* 2006 : Manufactures Verbales Sonets Bernard Manciet
* 2010 : Rasims de Luna de Laurent Audemard et Jakes Aymonino sur la poésie de Max Rouquette
* 2011 : Manufactures Verbales Voix de Traverse - Poètes improvisateurs Haidous et musiciens berbères d'El Hajeb
* 1983 : Canicula Cantas e danças de Gasconha
* 1986 : Canicula Musica gascona
* 1987 : Subèr Albèrt Biarnés cap e tot
* 2002 : Prames Pirineos-Perinés-Pirenèus-Pyrénées : músicas de Aragón y Occitania
* 2009 : André Dion Le dernier sonnailleur - lo darrèr esquirèr, Laurent Cavalié, Beñat Achiary, Christian Coulon
* 2009 : Denís Frossard Vrenhadas
* 2009 : Subèr Albèrt Biarnés cap e tot

## Bibliografia

* Los instruments e la musica gascona (musica gascona bitartekoak). Pau Menestrèrs gascons, 2001. ((ISBN 2951488300) (ISBN 9782951488304)). 36p., Disko 46'24 a eskuliburua.
* Rondèus e Congos de las Lanas. Prime Mr. Berdot M.-C. Hourdebaigt lankidetzarekin ek idatzitako liburuaren kontratistak. Pau Menestrèrs gascons, 1998. 53 p. disc 50 '.
* Harri, harri chivalòt liburuxka: umekeria direktorioa. Bearn Arthez: AACVCAB, 1990.
* Ua, miduna, mitrena 2. Pau Menestrèrs gascons, Inauteriak 1991.
* Carnaval the book kolektiboan parte hartzea, egilekideak Jacques Abadie, Dominique Bidot-Germa eta Joan Francés Tisnèr Inauteriak Biarnés dagoen arabera. Pau: La civada & Menestrèrs gascons; Orthez: Per Noste, 1987.
* Tà dançar la Gasconha (Guztion artean). Pau Menestrèrs gascons, 1987. Azalpen kasete liburuxka.
* Ua, miduna, mitrena. Pau Menestrèrs gascons, 1985. Azalpen kasete liburuxka.
* Sauts biarnés de l'arribèra (Jauziak Biarnés arribèra Guztion artean). Pau Menestrèrs gascons, 1984 Azalpen liburuxka zinta. Ondoren gidatzeko sortu abestutako Tranlai eta aginduak Jauziak izateko.

## Kanpo loturak

* Webgune ofiziala
* Datuak: Q429943
* Multimedia: Joan-Francés Tisnèr / Q429943